cyanic-selkie/wikianc huggingface dataset:
Jerolákkos
Jerolákkos (gresk Γερολάκκος) er ein landsby i periferieininga Khaniá i periferien Kreta i Hellas. Jerolákkos var hovudsete i den tidlegare kommunen Keramiá, som frå 2011 inngår som ei kommunaleining i kommunen Khaniá.
Danny Boy
«Danny Boy» er ein ballade skriven av den engelske låtskrivaren Frederic Weatherly og vanlegvis til den irske melodien kalla «Londonderry Air». Han er oftast tett knytt til irsk kultur.
Historie
Songen vart opphavleg skriven til ein annan melodi enn «Londonderry Air» av den engelske advokaten og tekstforfattaren Frederic Weatherly i Bath i Somerset i 1910. Etter at den irskfødde svigerinna hans Margaret (kjens som Jess) i USA sende han ein kopi av «Londonderry Air» i 1913 (ein alternativ versjon der ho syng melodien til han i 1912 med annan tekst), endra Weatherly teksten til «Danny Boy» for å passe rima og takten i «Londonderry Air».
Weatherly gav songen til vokalisten Elsie Griffin, som gjorde songen til ein av dei mest popuære songane i det nye hundreåret, og i 1915 produserte Ernestine Schumann-Heink den første innspelinga av «Danny Boy».
Jane Ross frå Limavady har fått æra for å ha henta inn melodien til «Londonderry Air» midt på 1800-talet frå ein musikar ho møtte.
Tekstar
Det finst fleire variantar av teksten. Den følgjande er den originale versjonen:
Tyding
Det finst fleire teoriar om den sanne tydinga av «Danny Boy». Somme lyttarar har tolka songen som ei melding frå ein forelder til ein son som skal i krigen eller reiser bort som ein del av ein irsk diaspora.
Versjonen frå 1918 av notearket inneheld ein alternativ tekst («Eily Dear»), med instruksjonar om at «når sungen av ein mann skal orda i kursiv nyttast; songen vert då «Eily Dear», slik at «Danny Boy» berre skal syngast av ei kvinne». Trass i dette er det uklårt kva Weatherly meinte.
Bruk
«Danny Boy» vert rekna som ein uoffisiell signaturlåt og hymne, særleg for irsk-amerikanarar og irsk-kanadiske.
Ein storbandversjon av songen vart nytta som kjenningsmelodi for The Danny Thomas Show.
Kjende innspelingar
«Danny Boy» har blitt spelt inn fleire gonger av mange artistar.
Aerodrom i Skopje
Kommunen har eit areal på 21,85 km2 og hadde 77 735 innbyggjarar ved folketeljinga i 2021.
Edvardas Hus
Edvardas Hus er eit hotell og ein restaurant som ligg på Tranøy i Hamarøy kommune.
Hotellet opna i 1991 med 10 rom og består av to bygningar; Edvardas Hus og Edvardas Søster.
Sovetskij i Khanty-Mansia
Sovetskij (russisk Сове́тский) er ein by i Khanty-Mansia i Russland med om lag 25 000 innbyggjarar. Han ligg 300 km vest for Khanty-Mansijsk.
Edvardas Hus
Her arbeidde forfattaren Knut Hamsun som ung. Huset vart opphavleg bygd som bank i 1924. Edvardas Søster vart bygd som kjøpmannsgard i 1913. I dag er det galleri i krambua.
Sovetskij i Khanty-Mansia
Han vart grunnlagd i 1963 og fekk status som urbanliknande busetnad same år. Han fekk bystatus i 1996.
Edvardas Hus
Restaureringa av bygningane er heidra med Nordland fylkes kulturvernpris og Olavsrosa frå Stiftelsen Norsk Kulturarv.
Ar Rawdah-distriktet
Ar Rawdah-distriktet er eit distrikt i Shabwah guvernement i Jemen. I 2003 hadde distriktet eit folketal på 27 371 innbyggjarar.
Gan Jiang
Gan Jiang eller Ganelva (kinesisk skrift 赣江, pinyin Gàn Jiāng) er den største elva i den kinesiske provinsen Jiangxi. Ho renn gjennom innsjøen Poyang og så ut i Chang Jiang (Jangtzekiang). Elva har ei lengde på 758 km og eit nedslagsfelt på 81 600 kvadratkilometer. Ho er hovudtransportåra for Nanchang.
Way Down
«Way Down» er ein song spelt inn av Elvis Presley i oktober 1976. Det vart den siste singelen han gav ut før han døydde 16. august 1977. Songen var skriven av Layng Martine jr. og seinare spelt av Status Quo og Cliffhanger. Elvis spelte inn songen i heimen sin Graceland.
Songen vart utgjeven som singel (med «Pledging My Love» på B-sida) den 6. juni 1977, og var den siste singelen han gav ut før han døydde. Songen nådde først berre 31. plassen på Billboard Hot 100 i veka den 6. august 1977 og hadde falle til 53. plassen veka etter. Etter Presley døydde klatra han til 18. plassen på Hot 100-lista og heilt til førsteplassen på countrylista den veka han døydde. I Storbritannia gjekk singelen inn på UK Singles Chart, nesten sju år etter den førre førsteplassen hans der, «The Wonder of You», i 1970. Den førre singelen, «Moody Blue», hadde nådd førsteplassen på countrylista tidlegare i 1977. «Way Down» kom ut på ny i april 2005 og klatra då heilt til andreplassen på UK Singles Chart.
På innspelinga syng J.D. Sumner teksten «way on down» på slutten av kvart refreng ned til ein låg C (C2). På slutten av songen går han ein heil oktav lågare, til ein C1. I følgje Guinness Book of World Records er dette den lågaste tonen som er produsert av ei menneskerøyst.
Lennart Atterwall
Lennart Folke Alfons Atterwall, fødd Ohlsson, var ein svensk friidrettsutøvar frå Perstorp i Skåne som tevla i spjutkasting og mangekamp. Han vart europameister i spjutkasting under friidretts-EM 1946 i Oslo.
Atterwall var svensk meister i spjukasting åtte gongar; 1934-35, 1937-41 og 1946. I tillegg vann han femkampen i den svenske meisterskapen i 1937, og tikampen i 1940.
Sommaren 1936 deltok Atterwall i Sommar-OL 1936 i Berlin, og vart fjerdemann i spjuttevlinga med eit kast på 69,20 m. Seks veker seinare, den 20. september, sette han svensk rekord i øvinga med eit kast som målte 71,72 m.
I landskampen mellom Ungarn og Sverige 9.-10. oktober 1937 i Budapest vann Atterwall spjutkastinga med 75,10 m, men kastet vart ikkje godkjend som svensk rekord grunna sterk medvind. Ei veke etterpå, den 17. oktober, forbetra han i Stockholm sin svenske rekord til 74,77 m. Rekorden stod seg til 1951. Året etter vart han nummer seks i spjutøvinga ved EM i friidrett 1938 i Paris.
Atterwall vann gullmedaljen i spjutkast under EM i friidrett 1946 i Oslo. På Bislett stadion fekk han opp eit kast på 68,74 m og viste finnane Yrjö Nikkanen og Tapio Rautavaara til sølv- og bronseplass.
Atterwall la opp i 1947.
Eide Gard
Eide Gard er eit restaurert gardstun frå 1800-talet som ligg i Ølen i Vindafjord kommune.
Her kan opp til 8 personar overnatta fordelt på 3 soverom, i tillegg til bad, terrasse, tv og utleige av båt. Det er også servering for selskap på grupper fleire enn 10 personar, med plass til 40 gjester.
Det går merkt stig frå garden til nærliggande fjell og det er høve for å fiska i fjellvatnet.
Miersbreen
Miersbreen er ein liten isbre nord for Terminus Mountain i Victoria Land, som dekkjer den øvre (vestlege) delen av Miers Valley. Han vart kartlagt og namngjeven under Terra Nova-ekspedisjonen i 1910-13.
Den talande grashoppa
Den talande grashoppa (Il Grillo Parlante) er ein oppdikta figur som først opptredde i Carlo Collodi si bok Le avventure di Pinocchio frå 1883. I Disney-filmen om Pinocchio heiter grashoppa Jiminy Cricket, eller på norsk Timmi Gresshoppe.
Rolle i boka
I boka har den talande grashoppa eller sirissen budd i huset til dokkemakaren Geppetto i over hundre år. Ho blir først introdusert i kapittel 4, etter at Pinocchio sine rampestrekar har ført til at Geppetto er blitt arrestert. Grashoppa insisterer på at Pinocchio anten må gå på skulen eller arbeida for å delta skikkeleg i verda. Pinocchio nektar og grashoppa utbryt at han er ei dokke med eit hovud av tre. Då hiv Pinocchio ei klubbe på grashoppa og drep henne.
I kapittel 13 kjem grashoppa tilbake som eit skrømt som heimsøker Pinocchio og ber han venda heim, heller enn å møta reven og katten (Il Gatto e la Volpe) som avtalt. Igjen nektar Pinocchio å følgja rådet, og blir som ei følgje alvorleg skadd. Grashoppa vender tilbake i kapittel 16 saman med ei kråke og ei ugle, og ser til den skadde Pinocchio.
Grashoppa opptrer for siste gong i kapittel 36. Han bur då i eit hus gjeve til han av fea med turkis hår, og lèt Pinocchio og den sjuke Gepetto bu der slik at Gepetto kan vinna tilbake helsa.
Seinare tolkingar
Remo Bufano dramatiserte Pinocchio-forteljinga for dokketeater i New York på 1920-talet. Grashoppa i stykket hans har ei liknande rolle som i den opphavlege forteljinga, men blir ikkje drepen når Pinocchio blir sinna. I staden hoppar ho unna og hånar han frå sidelinja.
I Disney-filmen Pinocchio frå 1940 har den talande grashoppa namnet Jiminy Cricket (på norsk Timmy Gresshoppe ). Ho følgjer Pinocchio gjennom filmen etter å ha blitt fortald at ho skal gjera det av fea med det turkise håret, kalla Blue Fairy i filmen. Cliff Edwards gjev røyst til grashoppa i den opphavlege engelske utgåva av filmen, Øivind Blunck i den norske. Jiminy Cricket har seinare opptredd i fleire disneyproduksjonar, som Fun and Fancy Free, barne-tv-serien The Mickey Mouse Club og som skrømt i Mickey's Christmas Carol. Seinare var han med i Disney's House of Mouse og Kingdom Hearts med stemme av Eddie Carroll. Etter at Caroll døydde har Phil Snyder og Joe Ochman gjeve røyst til grashoppa. Jiminy Cricket har også vore ein Disney-maskott.
Gerhard Munthe frå Hafslo
Løytnant Munthe vart topograf ved det som sidan vart til Noregs geografiske oppmåling. Elles teiknelærar ved Krigsskulen. Saman med Nicolay A. Ramm gav han i åra 1826-32 ut den fyrste serien med norske amtskart. Interessa for historie og topografi gjorde at han byrja arbeide med norske stadnamn frå eldre tid. I 1839 kom han ut med det historiske kartet «Noregr», eit grunnleggjande arbeid. Tidlegare, i 1835-36, fekk han prenta «Heraldisk-historiske Optegnelser» i bokverket Samlinger til det Norske Folkes Sprog og Historie, eit sentralt arbeid i granskinga av norsk adel. I 1838 vart Munthe sett til å redigere språket i matrikkelen. «Han førde inn ein meir rasjonell skrivemåte og reviderte i no[rsk] lei.»
I 1841 flytta Munthe frå hovudstaden attende til ættegarden i Hafslo.
Handball-NM 1995/96 for kvinner
Noregsmeisterskapen i handball 1995/96 for kvinner vart vunne av Larvik Håndballklubb gjennom finalesiger 24 – 19 over Gjerpen Idrettsforening.
Finalen
Finalen vart avvikla i Oslo Spektrum laurdag 24. februar 1996 framfor 4 349 tilskodarar. Larvik var det førande laget og leia 12-10 ved pause. Litt ut andre omgang prikka Larvik-skyttarane inn seks mål utan Gjerpen kvitterte. Midtveges i omgangen stod det då 20-12 til Larvik, som sidan styrte kampen inn til seksmålssiger.
Gjerpen IF sine mål kom frå Anne Brit Skarstein (6), Camilla Thorsen (5), Ann Iren Haugen (3), Siri Eftedal (2), Helene Stamnes (2) og Cecilie Thorsteinsen (1).
Gjerpen vart tildelt 6 og Larvik 4 tominutts-utvisingar av dommarane Ole Jørstad og Rune Forbord.
Kisela Voda
Kisela Voda (makedonsk Кисела Вода) er ein kommune i storkommunen Skopje i Nord-Makedonia. Kommunen fekk sitt noverande omfang i 2004 då Aerodrom vart skild ut. Samstundes vart ein del av nabokommunen Sopisjte overført til Kisela Voda og på den måten innlemma i storkommunen Skopje.
Kommunen har eit areal på 34,24 km2 og hadde 61 965 innbyggjarar ved folketeljinga i 2021.
I 2002 hadde kommunen 57 236 innbyggjarar, fordelt slik på bydelane og landsbyane i kommunen:
Sukkulent
Sukkulentar (av latin succus, 'saftig') er plantar med utprega saftrike og tjukke stenglar eller blad. Dei har fleire metodar for å lagra vatn, og er særskilt tilpassa periodar med tørke. Slike tørkeplanter eller xerofyttar veks særleg i steppeområde, halvørken og ørken.
Sukkulentar er fleirårige, men blir aldri sterkt forveda. Cellevev som er rikt på vatn, dannar eut vassreservoar som planten kan bruka i tørketider. Dei fleste sukkulentar særmerker seg ved at spalteopningane deira er opne om natta og lukka om dagen. Dette gjer transpirasjonen og dermed vasstapet deira sterkt nedsett. Sukkulentar har også ei særskild form for fotosyntese. Gjennom dei opne spalteopningane tek dei opp karbondioksid om natta, og det blir danna mykje organisk syre (særleg eplesyre) i cellene. Når dei får lys avspaltar plantane så karbondioksiden frå syrene og assimilerar han på normal måte gjennom fotosyntese til sukker, stive og anna.
Ein deler gjerne sukkulentar inn i tre grupper:
Thériso
Thériso (gresk Θέρισο) er ein landsby og ein tidlegare kommune i periferieininga Khaniá i periferien Kreta i Hellas. Thériso inngår frå 2011 som ei kommunaleining i kommunen Khaniá.
Ved folketeljinga i 2011 hadde kommunaleininga Thériso 8 596 innbyggjarar, medan tettstaden med same namn hadde 113 innbyggjarar.
Lotusfrøpasta
Lotusfrøpasta (tradisjonell kinesisk 蓮蓉, forenkla kinesisk 莲蓉, pinyin lían róng) er ein kostbar ingrediens laga av tørka lotusfrø. Han blir mykje brukt i kinesisk mat og i nærskylde mattradisjonar, som japansk mat.
Innan kinesisk matlaging blir pastaen særleg nytta som fyll i månekake, baozi og anna søtt bakverk. Han kan også nyttast i lotusfrøboller, ein utbreidd dim sum-rett.
Scheherazade and Other Stories
Andresida av albumet bestod av det episke tonediktet «Song of Scheherazade», basert på soger frå Tusen og ei natt. Albumet nådde 48. plassen i USA.
Somme kritikarar reknar det som det beste albumet deira, medan andre føretrekkjer tidlegare album. Dette er det første albumet av Renaissance, etter Annie Haslam kom med, som ikkje brukar faktiske klassiske stykke og den første utan låtar frå nokre av dei opphavlege medlemmane i bandet. «Song of Scheherazade» er ikkje basert på Nikolaj Rimskij-Korsakov sin Scheherazade, men har eit seks notar langt motiv som går att og kan minne om dette verket.
Historie
«Song of Scheherazade» tar opp heile side B av LP-plata og varer over 24 minuttar. Stykket er delt inn i fleire seksjonar med eigne namn, men det er noko forvirring om kvar dei forskjellige seksjonane av verket byrjar og sluttar. Dette kjem av at «Fanfare» og «The Betrayal» i lag høyrest ut som ein enkel seksjon, medan «Festival Preparations» har to ulike partar. Denne forvirringa går òg att på plateomslaga til dei forskjellige utgjevingane av albumet og på somme samlealbum, der «Festival Preparations» (part 1) feilaktig vart kalla «The Young Prince and Princess» på samlealbumet Tales of 1001 Nights, Volume I i 1990.
«Trip to the Fair» handla om det første stevnemøte til Annie Haslam med Roy Wood.
«Ocean Gypsy» har sidan blitt spelt inn av Blackmore's Night.
Milestones av Roy Orbison
Milestones er eit studioalbum av Roy Orbison, gjeve ut 24. september 1973 på MGM Records. Det var det siste albumet hans for dette selskapet. Det vart arrangert av Joe Tanner, Rex North og Randy Goodrum. «The Morning After» vart nytta i filmen The Poseidon Adventure.
Dette var det siste albumet til Orbison og i følgje Allmusic bar albumet preg av at han berre prøvde å oppfylle kontrakten sin, og at han derfor kanskje sparte dei betre songane sine til seinare prosjekt. Med dette i tankane meiner Allmusic at albumet var overraskande bra, særleg vokalen til Orbison som alltid heldt eit høgt nivå.
Orbison gjekk attende til Monument Records dei neste åra og seinare Elektra og Virgin.
Skjeggturka
Skjeggturka (Pteroptochos megapodius) er ein sporvefugl i tapakulofamilien som er endemisk for Chile. Han er ein hovudsakleg bakkelevande fugl som kan springe raskt, men flyg sjeldan og kort. Han lever av små virvellause dyr.
Taksonomi og etymologi
Tapakuloar er ei gruppe på ca. 65 artar som er kjenneteikna av oppreist stjert, korte venger og kraftige bein, tilpassa eit liv i underskog. Skjeggturka er medlem av den biologiske slekta Pteroptochos, saman med dei to andre artane som har den norske fellesnemninga «turka». To underartar er anerkjende, nominatforma P. m. megapodius sentralt og sør i utbreiingsområdet og P. m. atacamae isolert i nord.
Slektsnamnet er frå gresk pteron, «venge» og ptochos,  «svak». Artsleddet megapodius er òg frå gresk: «stor fot».
Skildring
Skjeggturkaen er ein stor tapakulo, 23–24 cm lang, med eit solid nebb og kraftige bein og føter. Halen blir oftast halden opppreist. Fjørdrakta er for det meste brun med kvite tverrstriper på bryst og buk. Fuglen har ei mørk augestripe, kvite augebrynstripe og ei brei, kvit mustasjestripe frå nebbrota og nedre kinn ned langs halsen. Nebbet og beina er svarte. Underarten i nord er mindre og langt bleikare med mindre tydelege tverrstriper på undersida.
Denne vokale arten har ein song med ein serie låge, tutande tonar som varer i 5 til 10 sekund i fallande styrke og aukande takt. Ropet er ein annleis, lenger serie, 25-45 boblande støyt i fallande styrke. Dei gjer ofte lætet frå toppen av ein stein og lætet rekkjer langt.
Reiret blir konstruert i enden av ein opptil to meter lang tunnel som er graven i ein jordbank eller i ei vegkantskjering.
Utbreiing og habitat
Nominatunderarten finst i det sentrale Chile frå den nordlege Biobío-regionen nord til Coquimbo-regionen. Den isolerte forma atacamae finst i Atacama-regionen. Dei lever frå havnivå til ca. 2000 moh. i og over matorral økoregion, i nokre tilfelle opptil 3200 moh. Habitatet er prega av buskmark, kratt og halvopne skråningar, ofte der det er spreidde steinar og berg. Skjeggturkaen er primært ein bakkelevende fugl, ofte ganske iaugefallende, går og står fritt eller sit på toppen av en stein.
Sult (fleirtyding)
Sult kan visa til:
Perspektivteikning
Perspektivteikning (av latin perspicere, 'sjå gjennom, sjå tydeleg') er ei grein av geometrien som er eit møtepunkt for  kunst og matematikk. Konstruksjon av perspektiv vert nytta for å formidle illusjon av ein tredimensjonal røyndom på ei todimensjonal flate (til dømes eit papirark).
MacKenzie Bay
MacKenzie Bay er ei relativt lita bukt heilt vest i Amery isbrem, kring 30 km nordaust for Foley Promontory. Den 10. februar 1931 observerte British Australian New Zealand Antarctic Research Expedition (BANZARE) (1929-31) ei mykje større bukt her og flydde over området for å skissere ho. Dei namngav ho «MacKenzie Sea» etter kaptein K.N. MacKenzie, kaptein på ekspedisjonsskipet «Discovery» i 1930-31. Etter at ein stor del av Amery isbrem har brote laus har vika vorte langt mindre. I 1968 var bukta 25 km brei. Fleire norske kvalbåtar oppdaga den opphavlege bukta nesten samstundes med BANZARE og kvalbåten «Seksern» (kaptein Brunvoll) nådde området den 13. januar 1931, og «Torlyn» (kaptein Klarius Mikkelsen) den 13. februar 1931.
Perspektivteikning
Eit aspekt ved perspektiv er forkorting.
Romperspektiv
To viktige kjenneteikn ved den romlege perspektivforståing er:
Sentralperspektiv
Eit system der avstand kunne framstillast på ein vitskapleg måte blei laga av Filippo Brunelleschi (1377-1446), ein italiensk arkitekt. Dette systemet inneheld iakttakinga at i høgda med augo til betraktaren synest alle parallelle linjer som spring gjennom rommet i rett vinkel mot motivet, å konvergere sentralt. Dei parallelle linjene heiter ortogonalar. Desse gjer eit geometrisk nettverk som definer biletrommet. Brunelleschis oppfinning kom til å opphøge målarkunst til ein vitskap.
Chukwuma Akabueze
Chukwuma «Bentley» Akabueze er ein nigeriansk fotballspelar som spela for Brann i Tippeligaen ut 2012-sesongen. Han spelar no for kinesiske Wuhan Zall FC.
Bentley var først på prøvespel hjå Lyn, men då dei allereie hadde de tillatne tre spelarane frå utanfor EØS-området, blei han ikkje tilbode kontrakt. Odd nytta då høvet til å signere angrepsspelaren.
Trass den låge alderen sin har Bentley allereie debutert og skåra for det nigerianske landslaget og blir rekna som eit stort talent. Han kom til Odd frå Kwara United FC i Nigeria.
Han fekk sin debut i Tippeligaen for Odd Grenland 5. august 2007, i heimekampen på Skagerak Arena mot Lyn, i ein kamp Odd vann 2-0 etter skåringar av Zbynek Pospech og Stefan Bärlin. Han gav målgivande til Stefan Bärlin si skåring.
Etter at Odd rykte ned til Adeccoligaen etter 2007-sesongen, fekk Bentley beskjed om å finne ein ny klubb viss han ville fortsetje på det nigerianske landslaget. Bentley valde å bli med Odd ned, og fekk etter kvart plass på førsteellevaren i Odd. I 2010-sesongen var Bentley toppskåraren til Odd i Tippeligaen, med 9 seriemål.
24. februar 2011 blei han samd med Brann om ein fireårig avtale. Han debuterte i Tippeligaen for Brann som innbytar i den andre seriekampen i 2011-sesongen, borte mot Lillestrøm.
Sjøfararen Juan Fernández
Juan Fernández, fødd cirka 1528–1536 i Cartagena i Murcia, Spania, død cirka 1599–1604  i Santiago i Chile, var ein spansk sjøfarar og oppdagingsreisande som er rekna som oppdagaren av Juan Fernández-øyane og Desventuradasøyane sør i Stillehavet.
Liv og virke
Det tidlege livet til Fernández er ukjent, men han må ha mønstra på i den spanske flåten og hamna sidan i dei spanske områda i Peru.
I 1563 gjennomførte Fernández ein ekspedisjon frå Callao i Peru til Valparaíso i Chile. Denne reisa tok berre 30 dagar, og gjorde han kjend som ein dyktig sjøfarar som fekk kallenamnet brujo ('trollmann').
Fernández gjennomførte truleg fleire ekspedisjonar i Stillehavet frå 1564 til 1574.
Juan Fernández-øyane blei truleg oppdaga den 22. november 1574 og Øygruppa er kalla opp etter han. Dei einskilde øyane blei fyrst kalla Isla Más A Tierra (seinare Isla Robinson Crusoe), Islote de Santa Clara (no Isla Santa Clara) og Isla Más Afuera (no Isla Alejandro Selkirk).
Seinare same året oppdaga han òg San Ambrosio-øya og San Félix-øya i Desventuradas-øyane.
Nokre historikarar meiner det er mogleg at Fernández òg kan ha vitja New Zealand kring 1576. Deretter finst det ingen dokumentasjon om livet hans.
Bergenshalvøya
Bergenshalvøya er ei halvøy på Vestlandet i Noreg som omfattar heile Bergen kommune og delar av Bjørnafjorden kommune. Flatemålet er kring 680 km², og her bur meir enn 274 000 menneske. Halvøya heng saman med resten av fastlandet ved Samnanger og den vestlegaste fliken av Vaksdal kommune. Avstanden frå inst i Samnangerfjorden til Sørfjorden er berre om lag 5 km, men det ligg høge fjell i området og det lågaste punktet ligg på om lag 460 moh. i Grøskaret.
Bergenshalvøya er omkransa av Samnangerfjorden og Fusafjorden i søraust, Bjørnafjorden i sør, Korsfjorden med fjordarmane Lysefjorden og Fanafjorden mot sørvest, Raunefjorden mot vest, Byfjorden mot nordvest og Sørfjorden mot nordaust. Brorparten av halvøya ligg i Bergen kommune som har eit flatemål på 465 km², og innbyggjartal på 256 600 (2010). Den sørlege delen ligg i Os kommune, som har eit flatemål på 139 km² og eit folketal på 16 684 (2010). I aust ligg om lag 64 km² i Samnanger og 9 km² i Vaksdal. Tidlegare var det fleire sjølvstendige herad som omkransa gamle Bergen by, mot aust låg Arna (inntil 1964 Haus), mot sør Fana, mot vest Laksevåg og mot nord Åsane. Alle desse gjekk inn i storkommunen Bergen i 1972, slik at det no berre er dei før nemnde kommunane att.
Området har mange tettstader, men det er mest fjellområde som ligg heilt aude, særleg i bydelane Arna og Fana (Byfjella og Gullfjellet), men òg i delar av Os. Det finst òg nokre område med jordbruk, mest i den sørlege delen, i Fana og Os.
Namnet finn ein att i Bergenshalvøens Kommunale Kraftlag (BKK).
Ar Raydah Wa Qusayar-distriktet
Ar Raydah Wa Qusayar-distriktet er eit distrikt i Hadhramaut guvernement i Jemen. I 2003 hadde distriktet eit folketal på 45 180 innbyggjarar.
Kongsvoll Fjeldstue
Kongsvoll Fjeldstue er ei tidlegare fjellstue øvst i Drivdalen på Dovrefjell i Oppdal kommune i Trøndelag. Dei eldste bygningane på staden er frå 1720. Både Pilegrimsleia og Kongevegen går gjennom tunet. Frederik IV av Danmark-Noreg har såleis, som ein av mange, besøkt fjellstua. I dag eig staten fjellstua og ho blir driven som hotell. Ho er utgangspunkt for fleire av DNT sine ruter.
På Kongsvold finst ei utstilling om verneområda i nærleiken, og om Kongsvoll si historie. I tillegg finn ein ei samling med historiske gjenstandar frå tida som fjellstue. Sør for tunet ligg ein botanisk hage med fjellplantar. Hagen var opphavleg opparbeidd av Thekla Resvoll og låg få nord for stasjonsbygget på Kongsvoll stasjon. Hagen vart flytta for ein del år sidan og, er i dag ein forskingsstasjon driven av Vitskapsmuseet i Trondheim.
Kongsvoll hadde offisiell status som statleg fjellstue frå 1670 og heitte då «'Holet»' og låg to km lenger nord i Drivdalen, der Vårstigen går opp. I 1712 starta bygginga av det nye Kongsvoll, men under den store nordiske krigen i 1718 vart Kongsvold og dei andre fjellstuene over Dovrefjell brunne. Alle statlege fjellstuer i Sør-Noreg vart etterkvart overdratt til private. Kongsvoll vart testamentarisk tilbakeført til statleg eigarskap i 1974 av den siste private eigaren, Per Holaker, som døydde i 1973. Fram til staten overtok vart Kongsvoll driven både som fjellstue og gard.
Med utgangspunkt i Kongvoll Fjeldstue blir det kvar haust halde fuglehundprøver.
Maja Jäderin-Hagfors
Maria «Maja» Jäderin-Hagfors var ein svensk forfattar.
Far hennar var naturvitaren Edvard Jäderin, som i 1899-1900 leia ein ekspedisjon til Spitsbergen. Faster hennar, Anna, gifta seg med Hjalmar Branting.
Maja Jäderin vaks opp i Stockholm. Ho gjekk på målarskole, men gifta seg allereie i 1902 med Frans Adolf Hagfors. Dei fekk fire barn saman, men ekteskapet vart seinare oppløyst. Jäderin-Hagfors var tilsett i Stockholm-Tidningen. Ho debuterte skjønnlitterært i 1926 med guteboka Eventyret, men ho vart mest kjend for dei populære jentebøkene sine. Ho skreiv 22 jentebøker, 14 barnebøker, to gutebøker, fire vaksenromanar og nokre fagbøker.
I jentebøkene hennar står ofte yrkesarbeiande jenter og problema deira sentralt.
Nicolás Mezquida
Gabriel Nicolás Mezquida Sero er ein uruguayansk fotballspelar, som i 2011 spelte i angrep for Peñarol i toppdivisjonen i Uruguay. Vårsesongen 2011 var han på lån hjå Brann i den norske eliteserien.
Mezquida begynte karrieren sin i Peñarol, der han vart teken opp på førstelaget i 2008-sesongen. 22. januar 2009 skreiv han under på ein intensjonsavtale med den tyske klubben Schalke 04, men heldt fram å spela for Peñarol. Mezquida har vore på prøvespel hjå Schalke. Før 2011-sesongen gjekk han på lån til Brann i Noreg. Låneavtalen varte til 1. august 2011. Han debuterte i Tippeligaen for Brann som innbytar i opningskampen i 2011-sesongen, heime mot Rosenborg 20. mars 2011. I juni 2011 sa Brann-trenaren, Rune Skarsfjord, seg svært nøgd med Mezquida, sjølv om han vart hemma i vårsesongen av ein skade som sette han ut av spel i mai og starten på juni. Då låneavtalen gjekk ut, vende Mezquida likevel attende til heimlandet. Skarsfjord sa då at avgjerda vart teken av sportslege grunnar. Mezquida fekk ingen tippeligakampar frå start for Brann, men kom inn som innbytar tre gonger, og skåra dessutan to mål i ein cupkamp mot Tertnes.
Mezquida har spelt landskampar for Uruguay på U-15- og U-17-nivå.
Uraj
Uraj (russisk Ура́й) er ein by i Khanty-Mansia i Russland med om lag 45 000 innbyggjarar. Han ligg ved elva Konda, rundt 250 km sørvest for Khanty-Mansijsk.
Historie
Uraj vart grunnlagd i 1922 av busetjarar frå sentrale område av Russland. Etter at det vart funne olje i området i 1960, vart staden ein busetnad for oljearbeidarar. Han fekk bystatus i 1965.
Økonomi og industri
Uraj er det organisatoriske senter for oljeutvinningsregionen. I 1960 vart det første oljefeltet i Sibir (Sjaimskojefeltet) opna her. Uraj er startpunktet for oljerøyrleidningen Sjaim–Tjumen. Oljeanlegget TPP Urajneftegaz OOO «LUKoil- Zapadnaja Sibir» ligg i Uraj.
Engevik Gaard
Engevik Gaard er ein offisergard frå 1700-talet som ligg ved Sævareidfjorden i Bjørnafjorden kommune. Anlegget har ni bygningar, og hovudbygningen frå 1770 er sentralt plassert.
Engevik vart kjøpt av majoren Christian Wilhelm Segelcke på 1720-talet. Garden fungerte som embetsgard og militær sjefsgard i over 100 år for Søndre Bergenhus Infanteriregiment. I dag er garden eigd av eigarar i åttande generasjon og det er framleis drift med hald av sauer og storfe. Det er tilbode omvising på garden, og det vert servert lokale retter. I eldhuset kan besøkjande oppleva baking og baka potetkaker.
Vamvakópoulo
Vamvakópoulo (gresk Βαμβακόπουλο) er ein distriktsby i periferieininga Khaniá i periferien Kreta i Hellas. Vamvakópoulo var hovudsete i den tidlegare kommunen Thériso, som frå 2011 inngår som ei kommunaleining i kommunen Khaniá.
Jon Gomm
Jon Gomm er ein britisk låtskrivar og gitarist. Han brukar ein akustisk gitar til å spela både tromme- og perkusjonseffektar, basslinjer og melodiar samtidig. Musikken hans er påverka av fleire stilartar, mellom anna blues, soul og rock. Michael Hedges er ei viktig inspirasjonskjelde for Gomm. Han har gjeve ut fire studioalbum og har turnert på heiltid sidan 2004.
Biografi
Jon Gomm byrja med å spela ukulele då han var to år gamal. Ukulelen vart vald fordi foreldra hans fann ikkje ein gitar som var liten nok. Han fekk undervisning i klassisk gitar frå han var fire år gamal. Då han var tolv år gamal følgde han faren sin, som var ein musikkmeldar for konsertar i heimbyen Blackpool. Når turnerande musikarar spelte på desse konsertane fekk Jon fleire gonger gitartimar med legendariske gitaristar som B.B. King og Jack Bruce frå Cream. Då Gomm kom i tenåra byrja han å spela rock og elektrisk gitar.
Då han var ferdig med skulen valde Gomm bort moglegheita til å studera engelsk på universitetet i Oxford for å studera på The Guitar Institute (no del av Institute of Contemporary Music Performance) i London. Då han studerte betalte han for studiane ved at han spelte jazz i kaffibarar, spelte inn musikk og han spelte countrymusikk i klubbar for linedansarar. Seinare flytta han til byen Yorkshire i Leeds for å studera jazz ved musikkuniversitetet i Leeds.
Gomms soloprestasjonar starta i Leeds. Han utvida lydane han kunne laga med gitaren sin - ved å slå på overflata av gitaren for å skapa lyden av ei skarptromme, basstromme og bongotrommer. Stemma om gitaren for å få bass og ved bruk av høge overtonar frå gitaren for å få synthesizer-effektar. Han brukte desse teknikkane i sine eigne songar og song til.
Musikalsk er han ein etterkomar av Michael Hedges, og ein del av den generasjonen gitaristar som brukar utvida teknikkar, som Andy McKee og Eric Mongrain. Tatoveringa på armen til Gomm er frå omslaget til albumet Oracle av Michael Hedges.
Jon Gomm har avvist dei vanlege musikkbransjens verdiar og praksis og unngår å spela på kjedestadar og bedriftsfestivalar. Opptredenane hans er generelt organiserte med uavhengige arrangørar på arenaar som pubar i landlege område, teater eller kulturhus. Han har vore ein fast utøvar på The Junction Inn, Otley i mange år og tiltrekkjer seg eit stort publikum kortid som helst i byen.
I tillegg til sine eigne spelejobbar har ahn også spelt spelejobbar med Tommy Emmanuel (Australia), Nick Harper og Bob Brozman.
Han har framført på festivalar som Download, Electric Picnic, The Canadian Guitar Festival, The Italian National Guitar Festival, The Garforth Arts Festival og The London Guitar Show på Wembley Arena. Han framfører regelmessig over heile Storbritannia og andre plassar i verden med turar til Kina, Brasil, Sør-Afrika, Tyrkia, Australia og Canada.
I februar 2012 vart ein YouTube-video av Jon Gomm som spelte songen sin «Passionflower» delt på Twitter av den britiske mediepersonlegdommen Stephen Fry. Denne videoen gjekk viralt og har over 18 millionar visningar. Dette førte til at Gomm dukka opp i fleire TV-program og vart booka for spelejobbar og turnear rundt om i verden i løpet av 2012. Han gav også ut eit instrumentalt cover av klassikaren «Ain't Nobody» av Chaka Khan.
Nicola Berti
Klubbspel
Berti markerte seg på Serie B-laget Parma FC i 1984/85-sesongen og vart omgåande overført til AC Fiorentina i Serie A. Frå sommaren 1988 var han midtbanespelar i det legendariske Inter-mannskapet til trenar Giovanni Trappatoni som i 1989 vart nasjonale seriemeistrar. Seinare var han med om å vinne UEFA-cupen i 1991 og 1994, medan det vart finaletap i same turneringa i 1997. Både i 1991 og 1994 skåra Berti finalemål. Gjennom eit lite tiår fekk han spele på lag med karar som Walter Zenga, Giuseppe Bergomi, Andreas Brehme, Lothar Matthäus, Jürgen Klinsmann, Youri Djorkaeff, Diego Simeone og Ronaldo. Frå januar 1998 til 2000 gjorde Berti teneste i engelske Tottenham Hotspur, spanske Alavés og eit australsk klubblag.
Jon Gomm
Biografi
I november 2013 vart albumet Secrets Nobody Keeps gove ut etter å ha vorte 100 % finansiert av publikum på fire veker i ein PledgeMusic-kampanje. Albumtittelen er eit teikn til Gomms takknemlegheit for krafta i sosiale nettverk, og ein referanse til Stephen Fry-tweeten som er nemnd ovanfor. «Suksessen til PledgeMusic-kampanjen har vore så gledeleg,» fortel ein entusiastisk Gomm. «Folk fortel meg at eg er for open på sosiale nettverk, men eg har opplevd alle desse overveldande livsendringane på nettet, og eg tok støtte frå mine venar og fans.»
Nicola Berti
Landslagsspel
Berti deltok i 39 landskampar i perioden 1988-95 og skåra tre mål. Han debuterte då Italia slo Noreg 2-1 i ein vennskapskamp i Pescara 19. oktober 1988. Sidan var han med i VM i fotball 1990 på heimebane og VM 1994 i USA. I 1990 var han innbytar i bronsefinalen mot England, ein kamp der han skåra til 3-1 på tampen av andre omgang. Men målet vart feilaktig underkjent. Under Fotball-VM 1994 deltok han i alle kampane og spelte full tid mot Noreg i gruppekampen som enda med siger 1-0, sameleis den mållause finalekampen der Brasil gjekk ut som verdsmeister.
Jon Gomm
Biografi
12. august 2020 gav Gomm ut singelen «Cocoon», som var hans fyste singel på sju år, frå det nye albumet The Faintest Idea.
Hypertension
- 2003
Jon Gomms fyrste album, Hypertension, vart publisert av han sjølv på eiga hand i 2003. Alle songane er tekne opp i eitt sett, utan spor lagde på etterpå. Alle songane er skrivne av Jon Gomm med mindre det står skrive noko anna.
Don't panic
-2009
Secrets Nobody Keeps
-2013
Alle songane er skreve av Jon Gomm med mindre det står skreve noko anna.
The Faintest Idea
-2020
Singlar
I 2011 gav Gomm ut tre sjølvproduserte singlar gjennom hans nettside.
4. "Cocoon" (The Faintest Idea)
Nilsen Bay
Nilsen Bay er ei lita bukt like vest for Strahanbreen, og 18 nautiske mil (33 km) aust-søraust for Cape Daly. Ho vart oppdaga i februar 1931 av British Australian New Zealand Antarctic Research Expedition (BANZARE) under Mawson, som namngav ho etter kapteinen på norske kvalbåten «Sir James Clark Ross» som transporterte kol til Antarktis «Discovery». På kart publisert av Cape Daly og Strahanbreen vert ho kalla Nielsen Bay. Nyare utforsking har vist at notata til Mawson at bukta var plassert for langt vest og at namnet var stava feil.
Ar Ryashyyah-distriktet
Ar Ryashyyah-distriktet  er eit distrikt i Al Bayda guvernement i Jemen. I 2003 hadde distriktet eit folketal på 22 842 innbyggjarar.
Mimebreen
Mimebreen er ein liten isbre i den sørlege (øvre) enden av Tiw Valley i Asgard Range i Victoria Land. Namnet er eit av fleire i området gjeven av New Zealand Antarctic Place-Names Committee (NZ-APC) frå norrøn mytologi. I Der Ring des Nibelungen var Mime smeden som hjelper Siegfried å vinne ringen og vert drepen av helten for sviket sitt.
Katarina Witt
Katarina Witt er ein av dei mestvinnande kunstløparane i historia til dei olympiske leikane. Ho er den einaste utover Sonja Henie som har forsvart OL-gullet sitt i kunstløp for kvinner (Kunstløp under Vinter-OL 1984 og Kunstløp under Vinter-OL 1988). Vidare vann ho verdsmeisterskapen i 1984, 1985, 1987 og 1988, og seks europamesterskap på rad i perioden 1983 til 1988. Dette gjer ho til ein av dei mestvinnande kunstløparane gjennom tidene.
Katarina Witt vart i 2010 oppnemnt som leiar av Münchens marknadsføringskomite for Vinter-OL 2018.
Lotusfrø
Lotusfrø er etande frø frå lotusplanten og andre plantar i lotusslekta. Dei blir særleg brukt i asiatisk matlaging og tradisjonell medisin. Frøa kan etast heile, knuste til ein masse eller dei kan brukast til urtete.
Typar
Lotusfrø kan hentast direkte frå ein frøkapsel og etast, eller dei kan tørkast for å halda seg lenger.
Tørka lotusfrø kan vera brune eller kvite. Dei brune frøa er blitt hausta når frukta er mogen eller nesten mogen, medan dei kvite kjem frå ei frukt som har utvikla frø men ikkje mogna. Ein tek bort skal og membranar frå dei kvite frøa. Ein kan ta ut den bitre kimen med ei hol nål. Kimen i dei mogne frøa, som er hardare, blir som regel teken ut ved at ein bryt dei i to.
Bruk
Lotusfrø er utbreidde som småmat i Thailand, særleg i Surin-provinsen, der dei blir kalla med-bua-op. Dei blir selde som pesteh daryayi (پسته دریایی) eller 'pistasjnøtter frå havet' i Bandar-e Anzali i Iran.
Tørka lotusfrø må blautleggjast over natta før ein bruker dei i matlaging. Deretter kan ein ha dei direkte i supper, congee (rissuppe/risgraut) eller andre retter.
Eit anna svært vanleg bruksområde er som lotusfrøpasta (kinesisk 蓮蓉), som er mykje brukt i kinesisk bakverk og i japanske dessertar.
Krystalliserte lotusfrø (蓮子糖) blir laga ved at ein tørker lotusfrø etter at dei har blitt kokte i sirup. Dei er vanlege i kinesisk mattradisjon, særleg i samband med kinesisk nyttår.
Joseph Bendik
Joseph T. Bendik er ein amerikansk fotballspelar som har spela som keeper for Sogndal i den norske eliteserien.
Lotusfrø
Bruk
Lotusfrø blir tillagt fleire helsebringande eigenskapar, og er mykje brukt i tradisjonell kinesisk medisin. Dette kan også forklara den utbreidde bruken i matlaging. Dei skal mellom anna hjelpa fordøyinga, motverka diaré og verka mot urinvegsinfeksjonar.
Joseph Bendik
Bendik skreiv under for Sogndal etter fire år på Clemson University i South Carolina. Han begynte 2010-sesongen som reservekeeper og debuterte i ein cupkamp mot Årdal.
Lotusfrø
Bruk
Den tørka bitre kimen blir nytta til å laga ein urtete (蓮子心茶) som ein reknar som helsebringande.
Anna Pjatykh
Anna Viktorovna Pjatykh er ein russisk tidlegare tresteghoppar frå Moskva. Ho tok VM-bronsen i øvinga i 2005 og 2009, og EM-bronsen i 2006. I 2016 vart ho frådømd bronsemedaljen ho vart tildelt i Berlin-VM 2009.
Aktiv
Pjatykh kom på fjerdeplassen i tresteg-tevlinga under verdsmeisterskapen 2003 i Paris/Saint-Denis. To år seinare kleiv ho opp på sigerspallen då VM 2005 fann stad i Helsinki, der ho vann bronsemedaljen etter eit bestehopp på 14,78 meter, einast Trecia Smith frå Jamaica og Yargelis Savigne frå Cuba hoppa lengre. I 2006 vann Pjatykh ein ny bronsemedalje ved europameisterskapen i Göteborg, etter å ha prestert sitt livs lengste tresteghopp på 15,02 meter. Landskvinna Tatjana Lebedeva vann tevlinga med 15,15 m, greske Khrysopigi Devetzi tok sølv med 15,05 m.
UEFA-cupfinalen i fotball 1996
UEFA-cupfinalen i fotball 1996 stod mellom tyske Bayern München og franske Girondins Bordeaux og vart avvikla med heime- og bortekamp for kvart av laga. Fyrste oppgjeret fann stad 1. mai på Olympiastadion i München med 63 000 på tribunane, returkampen vart avvikla 15. mai på Parc Lescure i Bordeaux framfor 36 000 tilskodarar. FC Bayern sigra i finalen med 5 mot 1, klubbens einaste triumf i UEFA-cupen.
Kampane
På heimebane vann FC Bayern med 2-0, etter skåringar av Thomas Helmer i det 34. og Mehmet Scholl i det 60. minutt. På bortebane tok gjestene leiinga i det 53. minutt ved nemnde Scholl, Emil Kostadinov la på til 2-0 i det 65. minutt. 15 minuttar før full tid reduserte midtbanespelaren Daniel Dutuel for Bordeaux, nokså omgåande la Jürgen Klinsmann på til 3-1 for det tyske laget. Med samanlagt 5-1 vann Bayern München turneringspokalen.
Anna Pjatykh
Aktiv
Pjatykh var russisk meister i tresteghopp i åra frå 2004 til 2007.
UEFA-cupfinalen i fotball 1996
Laga
Vinnarlaget til Bayern München bestod av: Oliver Kahn, Markus Babbel, Oliver Kreuzer, Lothar Matthäus, Thomas Helmer, Christian Ziege, Dietmar Hamann, Mehmet Scholl, Ciriaco Sforza, Jürgen Klinsmann, Jean-Pierre Papin, Dieter Frey, Thomas Strunz, Emil Kostadinov, Marcel Witeczek, Alexander Zickler.
Philippe de La Hire
Philippe de La Hire var ein fransk kunstnar, astronom og matematikar.
Anna Pjatykh
Doping
I desember 2016 dømde Den internasjonale sportsdomstolen (CAS) alle hennar plasseringar frå og med VM 2007 for ugyldige, etter at retesta dopingprøver viste at ho hadde brukt det anabole steroidet Turinabol for å forbetre prestasjonane sine.
Philippe de La Hire
Han er kjend for arbeida sine om eigenskapane til kjeglesnitta og om den projektive geometrien til Gérard Desargues. I tillegg gjorde han forarbeid for fonteneanlegga i Versailles. La Hire innførte nye kartprojeksjonar og deltok i den første gradmålinga under leiing av Jean Picard (1669).
UEFA-cupfinalen i fotball 1996
Laga
Bourdeaux-mannskapet: Gaëtan Huard, François Grenet, Jakob Friis-Hansen, Jean-Luc Dogon, Bixente Lizarazu, Laurent Croci, Phillippe Lucas, Daniel Dutuel, Richard Witschge, Didier Tholot, Anthony Bancarel, Cédric Anselin, Zinedine Zidane, Christophe Dugarry.
Wittenberg
Lutherstadt Wittenberg, er ein by i den tyske delstaten Sachsen-Anhalt, liggjande ved Elben. Wittenberg har ei rekkje bygningar frå 1400- og 1500-talet. Byen vart éit av dei viktigaste sentera for tysk politikk, kunst og kultur på 1500-talet. Reformasjonen starta her i 1517 då Martin Luther slo opp dei 95 tesane sine på døra til slottskyrkja. Martin Luther, Philipp Melanchthon og Lucas Cranach den eldre arbeidde her og Luther, Melanchton og Fredrik den vise er gravlagt i byen. Husa til Luther og Melanchton, bykyrkja og slottskyrkja er frå 1996 oppført på UNESCO si liste over kulturarv i verda som minnesmerke over Luther. Wittenberg var hovudstad i den saksiske Kurkreisen og residens for hertugane, seinare kurfyrstane av Sachsen-Wittenberg. Seinare vart byen òg sentrum for kjemisk industri og eit viktig jernbaneknutepunkt på strekningane Berlin-Leipzig og Magdeburg-Dresden.
UEFA-cupfinalen i fotball 1996
Domarar
Serge Mumenthaler frå Sveits dømde kampen i München, Vadim Zjuk frå Kviterussland i Bordeaux.
Wittenberg
Historie
Den eldste skriftlege dokumentasjonen der Wittenberg nemnt er frå omkring 1180; byen skal ha vorte grunnlagd av flamske kolonistar ved sida av ei borg.
Kultur og attraksjonar
Slottskyrkja vart bygd mellom 1490 og 1509, og det indre utsmykkinga er utført av Lucas Cranach den eldre og Albrecht Dürer. Etter at Martin Luther hadde slått opp tesane sine her, varte det inntil 1524 før det vart halde evangeliske gudstenester. Under sjuårskrigen vart slottskyrkja øydelagt og deretter gjenoppbygd.
Andre attraksjonar er kyrkja, marknadsplassen, Melanchthonhaus, Cranachuset, Hundertwasserskolen og Lutherhuset.
Oom Bay
Oom Bay er ei ei bukt på Mawson coast mellom Cape Bruce og Campbell Head. Ho vart oppdaga i februar 1931 av British Australian and New Zealand Antarctic Research Expedition (BANZARE) under Douglas Mawson, som namngav ho etter løytnant K.E. Oom i RAN som var kartograf på ekspedisjonen.
Kandidatmeister i sjakk
Kandidatmeister i sjakk (CM) (Candidate Master på engelsk) er ein sjakktittel som blir delt ut av Verdssjakkforbundet FIDE til sjakkspelarar, vanlegvis fordi desse har oppnådd FIDE-rating på 2200 eller meir på ei offisiell FIDE ratingliste.
Tittelen er den lågast rangerte tittelen som FIDE delar ut, etter Stormeister i sjakk (GM), Internasjonal Meister i sjakk (IM) og FIDE-meister i sjakk (FM). Tittelen er livsvarig, og er open for både kvinner og menn.
Ein blir også tildelt tittelen etter gode resultat i internasjonale sjakkturneringar.
Fotnotar
FIDE titles
Néa Kydonía
Néa Kydonía (gresk Νέα Κυδωνία) er ein tidlegare kommune i periferieininga Khaniá i periferien Kreta i Hellas. Néa Kydonía inngår frå 2011 som ei kommunaleining i kommunen Khaniá.
Musikkgruppa Kara
Kara (hangul 카라) er ei sørkoreansk jentegruppe på fem medlemmer frå DSP Media. Gruppa blei starta i 2007. Medlemmene er Gyuri, Seung-yeon, Hara, Nicole og Ji-young.
You're the One That I Want
«You're the One That I Want» er ein song skriven av John Farrar for filmversjonen av musikalen Grease i 1978. Han vart framført av John Travolta og Olivia Newton-John. Singelen er ein av dei mestseljande gjennom tidene med over 6 millionar kopiar i USA, Storbritannia, Tyskland og Frankrike.
Då han kom ut samstundeds med filmen (som vart særs populær verda over) vart singelen ein enorm internasjonal hit og nådde førsteplassen i mange land. I USA nådde singelen toppen av Billboard Hot 100-lista i ei veke i juni 1978, og selde til platinaplate etter 2 millionar selde eksemplar. Han toppa òg UK Singles Chart i ni veker sommaren 1978 fleire månader før filmen kom til landet. I Noreg låg songen heile 18 veker på toppen av VG-lista, stort sett heile hausten 1978, og låg i alt 28 veker inne på lista.
Fram til 2013 var singelen den femte mestseljande singelen gjennom tidene i Storbritannia, der han aleine har seld 2 millionar eksemplar.
Andre versjonar
I 1993 gav Epic Records ut ei innspeling frå Grease - Original London Cast Recording med Craig McLachlan og Deborah Gibson. Denne versjonen nådde 13. plassen i Storbritannia.
Dei britiske komikarane Arthur Mullard og Hylda Baker gav ut ein versjon av songen i 1978. Songen er kanskje mest hugsa for ei dårleg framføring av songen på Top of the Pops, der både Mullard og Baker song falskt og feil tekst. Denne versjonen nådde 22. plass i Storbritannia. Dei tyske komikarane Dieter Hallervorden og Helga Feddersen gav òg ut ein parodiversjon av songen kalla «Du, die Wanne ist voll». Denn nådde fjerdeplassen i Tyskland.
I 1982 spelte Alvin and the Chipmunks og Charlene the Chipette inn songen for albumet The Chipmunks Go Hollywood.
I 2004 gav The Beautiful South ut ein versjon av songen på albumet Golddiggas, Headnodders and Pholk Songs.
I 2012 vart ein versjon av Angus & Julia Stone nytta i ein reklame for Sky (UK and Ireland).
Last Date av Emmylou Harris
Last Date er eit konsertalbum av den USA-amerikanske countryartisten Emmylou Harris, gjeve ut i oktober 1982. Det vart spelt inn på ei rekkje honkytonk-pubar og andre små spelestader langs vestkysten, der Harris spelte i lag med bandet sitt, Hot Band. Det bestod hovudsakleg av countrystandardar.
Albumet nådde toppen av den amerikanske countrylista med tittelsporet, skriven av Floyd Cramer i 1960. I 2000 gav Eminent Records ut Last Date på CD for første gongen, med nye notat i omslaget og to bonusspor.
Peter Lax
Peter David Lax er ein amerikansk matematikar, som har forska innan teoretiske matematiske emne og spesielt differensiallikningar, væskedynamikk og annan fysisk dynamikk. Han fekk Abelprisen i 2005 for arbeidet sitt med «teorien for partielle differensiallikningar, til bruk av slike likningar og til å berekne løysingane for slike likningar».
Han vert rekna som den mest allsidige matematikaren i sin generasjon. Lax tok doktorgraden ved Courant Institute of Mathematical Sciences ved New York University i 1949, der han sjølv seinare var direktør frå 1972 til 1980. Ved Los Alamos Scientific Lab. deltok han på Manhattan-prosjektet i 1945 og 1946 og reiste attende til New York University i 1951, der han var professor frå 1958. Lax vert rekna som ein av dei største matematikarane i vår tid innan rein matematikk og bruksmatematikk.